Dene yèn wus tutug ing watês têlung sasi, soka gone katiwasan tuwan-tuwan sapanunggalane mau, môngka prayayi wadana, ora bisa anyaosake durjanane, iku mungguh wong kang katiwasan mau, sapira barang amale kang kêna ing durjana, iku amêsthi manira têmpuhake, marang prayayi wadana sakancane, kang padha duwe bawah ing kono, dene wonge kang duwe amal, ora manira lilani yèn angrubaginèkêna angrubabanggèkêna. marang barang duwèke kang ilang mau, matura ing satêmên-têmêne, aja kongsi goroh.